BLESS จัดประชุมนักวิเคราะห์ เดินหน้าเทรด mai ปีนี้
BLESS หุ้นไอพีโอน้องใหม่ “กลุ่มอสังหาริมทรัพย์” จัดประชุมนักวิเคราะห์ผ่านออนไลน์ เสนอขายไอพีโอ 200 ล้านหุ้น คาดเข้าจดทะเบียนในตลาดหลักทรัพย์ mai ภายในปีนี้
BLESS หุ้นไอพีโอน้องใหม่ “กลุ่มอสังหาริมทรัพย์” จัดประชุมนักวิเคราะห์ผ่านออนไลน์ เสนอขายไอพีโอ 200 ล้านหุ้น คาดเข้าจดทะเบียนในตลาดหลักทรัพย์ mai ภายในปีนี้
6 มิ.ย. 2565

นายชัยวัฒน์ โกวิทจินดาชัย ประธานเจ้าหน้าที่บริหาร ,นายนำชัย วนาภานุเบศ ผู้อำนวยการอาวุโส สายงานบัญชีและการเงิน บริษัท เบล็ส แอสเสท กรุ๊ป จำกัด (มหาชน) หรือ BLESS ผู้ประกอบธุรกิจพัฒนาอสังหาริมทรัพย์ประเภทที่อยู่อาศัยเพื่อขาย มีโครงการอสังหาริมทรัพย์หลากหลายรูปแบบ ประกอบด้วย บ้านเดี่ยว บ้านแฝด ทาวน์โฮม และคอนโดมิเนียม Low Rise จัดประชุมนักวิเคราะห์ (Analyst Meeting) ผ่านระบบออนไลน์ เพื่อนำเสนอข้อมูลบริษัทตามแผนการเสนอขายหุ้นสามัญเพิ่มทุน (IPO) จำนวน 200,000,000 หุ้น คาดเข้าจดทะเบียนในตลาดหลักทรัพย์ เอ็ม เอ ไอ (mai) ภายในปีนี้
โดยมี นายอภิชาต แสงจันทร์ ผู้อำนวยการ ฝ่ายวาณิชธนกิจ บริษัทหลักทรัพย์ ทรีนีตี้ จำกัด ในฐานะที่ปรึกษาทางการเงิน ร่วมให้ข้อมูล ชูแผนกลยุทธ์การตลาดความน่าสนใจของ BLESS สนับสนุนแผนการเติบโตอสังหาริมทรัพย์แนวราบ  เดินหน้าสรรหาพื้นที่ทำเลทอง เพื่อพัฒนาอสังหาริมทรัพย์ คุณภาพสูง รวมถึงการมุ่งเน้นมาตรฐานการก่อสร้างที่พิถีพิถันในทุกขั้นตอน